Diari Oficial de la Generalitat Valenciana


Sumari del DOGV 3830, del 06-09-2000 (2000/7184)

Informació pública del projecte de reparcel·lació forçosa d'ampliació de la unitat reparcel·lable de l'illa número 7 del PP-14 del PGOU de la Vila Joiosa.
----------------------------------------------------------------------------------------------------------------------------------------------------------

### Dades del document

Número de DOGV
:   3830

Data del DOGV
:   06-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7184


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte de reparcel·lació forçosa d'ampliació de la unitat reparcel·lable de l'illa número 7 del PP-14 del PGOU de la Vila Joiosa. [2000/M7184]
  
Mitjançant aquest edicte es fa públic que l'alcalde senyor José Miguel Llorca Senabre, en data de 7 de juliol de 2000, i amb el número 1450 ha dictat el següent decret que en els seus aspectes més trascendents estableix:
  
«... Vist l'acord del ple de la corporació en sessió celebrada el dia 2 de desembre de 1999, en el punt de l'ordre del dia Programa d'actuació integrada de l'illa número 7 del sector 14, (Finca La Barbera), projecte d'urbanització i projecte de reparcel·lació, on entre altres aspectes es va acordar:
  
«Primer
  
Aprovar la programació de la unitat d'execució número 1 (illa 7) del sector PP-14, amb les següents condicions i modificacions parcials que, en aplicació de l'article 47.1 es proposen: ampliar la unitat d'execució definida en l'alternativa tècnica presentada amb objecte d'incloure els terrenys de vial necessaris per a enllaçar amb la C.N. 332 a través del carrer de Barberes ...»
  
Vista la instància presentada pel senyor Angel Salas Gallardo, en representació de la mercantil Gavina Puerto Edivil, SL, amb CIF B-53318622, registrada amb el número d'entrada 3542 de 19 d'abril de 2000, on s'expressa:
  
«Exposa
  
Que com a compliment d'un dels punts de l'acord del ple de data 2 de desembre de 1999 en què es designava Gavina Puerto Edivil com a urbanitzador de la UE de l'illa 7 del PP-14 del Pla General d'Ordenació Urbana de la Vila Joiosa, presenta el projecte de reparcel·lació forçosa de la unitat ampliada.
  
Sol·licita
  
Que després dels tràmits que estime convenients es procedisca a la seua aprovació administrativa ...»
  
Atés el que estableix l'article 69 de la Llei Reguladora de l'Activitat Urbanística on s'estableix: ....
  
Per tot això resolc:
  
Primer
  
Sotmetre a informació pública el projecte de reparcel·lació forçosa d'ampliació de la unitat reparcel·lable de l'illa número 7 del PP-14 del PGOU de la Vila Joiosa, presentada pel senyor Ángel Salas Gallardo, en representació de la mercantil Gavina Puerto Edivil, SL, en data de 19 d'abril de 2000, registre número 3542, convocada en les mateixes condicions de publicitat, forma i termini que regulen els articles 46.1 i 3 de la Llei Reguladora de l'Activitat Urbanística. L'àrea reparcel·lable té caràcter discontinu, i és resultat de l'ampliació de la unitat d'execució de l'illa número 7 del PP-14 del PGOU de la Vila Joiosa, d'acord amb el que va acordar el ple de la corporació de 2 de desembre de 1999. Per la qual cosa pertocarà:
  
A. Notificació a tots els titulars que s'acredite que puguen tindre algun dret real sobre els immobles afectats per la reparcel·lació forçosa indicada en aquesta resolució.
  
B. Expedir edicte d'informació pública que es farà públic en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i s'avisa de la possibilitat de formular al·legacions. El període d'informació pública serà de 20 dies que començaran a computar-se a partir de la publicació del corresponent anunci en el DOGV.
  
C. La documentació estarà a disposició de tots els interessats en les oficines situades al carrer d'Hernán Cortés número 2, en horari de 09.00 a 13.00 hores.
  
Segon
  
Tramitar la corresponent certificació registral de domini i càrregues, simultània a la convocatòria de la informació pública. Es fa menció que de conformitat amb el que estableix l'article 310 de TRLS 92, que es farà constar per nota al marge de l'última inscripció de domini de les finques la iniciació de l'expedient de reparcel·lació. Amb aquest fi es cursarà la corresponent sol·licitud al registre de la propietat de la Vila Joiosa.
  
Tercer
  
Si de l'anterior certificació apareguera algun titular registral que no haguera sigut nominal i formalment notificat de l'exposició pública del projecte, se li conferirà el tràmit d'audiència per 10 dies.
  
Quart
  
En el període d'informació pública, els propietaris afectats podran requerir a l'urbanitzador, per a dirimir controvèrsies respecte a la valoració de drets i contestació de l'urbanitzador.
  
...»
  
Cosa que faig pública als efectes oportuns.